केंद्रीय गृह राज्यमंत्री ने कहा, “महाराष्ट्र, गुजरात और मध्य प्रदेश हिंदू बहुल राज्य हैं और वहां की सरकारें अगर उनके हिसाब से कानून बनाती हैं तो उन्हें ऐसा करने का हक है, लेकिन हमारे क्षेत्र में भी लोगों की भावनाओं का ध्यान रखा जाना चाहिए । हमें भी अपने ढंग से जीने का हक मिलना चाहिए । इस देश में कई धर्म और मत हैं, लेकिन हमें एक-दूसरे की भावनाओं का सम्मान करना चाहिए । किसी पर भी अपने विचार थोपना सही नहीं है।मुख्तार अब्बास नकवी ने पिछले शुक्रवार को एक बयान में कहा था कि अगर कुछ लोग बीफ खाने के लिए मरे जा रहे हैं तो यहां उन्हें यह नहीं मिलेगा। वे पाकिस्तान, किसी अरब देश या दुनिया के अन्य किसी भी हिस्से में जाकर बीफ खा सकते हैं। इस बीच, भाजपा नेता और केंद्रीय वित्त मंत्री अरुण जेटली ने भी नकवी के बयान से किनारा कर लिया है। उन्होंने कहा कि नकवी का बयान पार्टी या सरकार का पक्ष नहीं है।